கேள்வி: பால்முகுந்த் கௌதம் பற்றி நீங்கள் என்ன அறிந்துள்ளீர்கள்?
பதில்: பால்முகுந்த் சிங் கௌதம் (''Balmukund Singh Gautam'') மத்தியப் பிரதேசம் மாநிலத்தைச் சேர்ந்த இந்திய அரசியல்வாதி ஆவார். இந்திய தேசிய காங்கிரசு உறுப்பினரான இவர், மத்தியப் பிரதேசச் சட்டமன்றம் உறுப்பினராக (மத்தியப் பிரதேச விதான் சபா) தார் நகரம் தொகுதிக்கான உறுப்பினராகப் பணியாற்றினார்.
கேள்வி: பால்முகுந்த் கௌதம் - அரசியல் வாழ்க்கை பற்றி தகவல் சொல்.
பதில்: பால்முகுந்த் சிங் கௌதம் இந்தியாவின் மிகப்பெரிய அரசியல் கட்சியான இந்திய தேசிய காங்கிரசின் உறுப்பினர் ஆவார். இவர் தார் மாவட்ட காங்கிரசு குழுவின் தலைவராக உள்ளார். இவர் 2008 ஆம் ஆண்டு மத்தியப் பிரதேச சட்டப் பேரவைத் தேர்தலில் தார் சட்டமன்றத் தொகுதியில் இருந்து காங்கிரஸ் வேட்பாளராகப் போட்டியிட்டார், ஆனால் பாரதிய ஜனதா கட்சி (BJP) நீனா விக்ரம் வர்மா எதிராக நியாயமற்ற முறையில் தோல்வியடைந்தார். முதல் வாக்கு எண்ணிக்கையில் கௌதம் இரண்டு வாக்குகள் வித்தியாசத்தில் வெற்றி பெற்றார். வர்மாவின் 50,505 வாக்குகளுக்கு எதிராக அவர் 50,507 வாக்குகளைப் பெற்றார். வர்மாவும் இவரது கட்சியினரும் வாக்குகளை மீண்டும் எண்ணும்படி கேட்டுக் கொண்டனர். மேலும், இவர் ஒரு வாக்கு வித்தியாசத்தில் வெற்றி பெற்றதாக அறிவிக்கப்பட்டார். இவர் மிகவும் நம்பிக்கையுடன் இருந்தார் மற்றும் 2009-ஆம் ஆண்டில் மத்திய பிரதேச உயர் நீதிமன்றம் வர்மாவின் தேர்தல் மற்றும் மறு எண்ணும் செயல்முறையை சவால் செய்தார். தபால் ஓட்டுகளை எண்ணுவதில் முறைகேடு நடந்துள்ளதாக மனு தாக்கல் செய்தார். உயர் நீதிமன்றத்தின் இந்தூர் பெஞ்ச் கெளதமுக்கு ஆதரவாக தீர்ப்பளித்தது மற்றும் மக்கள் பிரதிநிதித்துவ சட்டம் 1951 விதிகளுக்கு இணங்காததன் அடிப்படையில் வர்மாவின் தேர்தல் செல்லாது என்று அறிவித்தது. கவுதமுக்கு எதிராக வர்மா தாக்கல் செய்த மறுசீராய்வு மனுவை பெஞ்ச் நிராகரித்தது. இவர் நீதிமன்றத்தால் தேர்ந்தெடுக்கப்பட்டதாக அறிவிக்கப்பட்டு 24 செப்டம்பர் 2013 அன்று பதவிப் பிரமாணம் செய்து கொண்டார் நவம்பர் 5, 2013 அன்று, அகில இந்திய காங்கிரஸ் கமிட்டி, 2013 மாநில சட்டப் பேரவைத் தேர்தலுக்கான தார் தொகுதியில் இருந்து கட்சியின் வேட்பாளராக கெளதமை அறிவித்தது. நவம்பர் 25 அன்று தேர்தல் நடைபெற்றது. இவரது வேட்புமனுவை சில காங்கிரஸ் தலைவர்கள் எதிர்த்தனர். இவர் 11,482 வாக்குகள் வித்தியாசத்தில் நீனா வர்மாவிடம் தோல்வியடைந்தார்.